बाउंड्रीवाॅल बनाने में छूटे पसीने बाकी निर्माण कार्य कैसे होंगे
प्रशासन की कार्रवाई पर सवाल
जिस जमीन पर बाउंड्रीवाॅल बनाई जाना हैं। उसे लंबे समय से एक व्यक्ति ने विवादित बना रखा है। इस जमीन को लेकर प्रशासन दो मर्तबा न्यायालय से केस जीत चुका है। जमीन पर बाउंड्रीवाॅल बनाए जाने के लिए हाईकोर्ट ने कलेक्टर को निर्देश दे रखे हैं। जिसके बाद भी दो-तीन बार दीवार तोड़ दी गई। छोटे से मामले में प्रशासन किसी के खिलाफ भी जिला बदर व रासुका की कार्रवाई कर देता हैं लेकिन धार्मिक भावनाओं को ठेस पहुंचाए जाने का मुकदमा दर्ज होने के बाद भी प्रशासन एक बाउंड्रीवाॅल नहीं बनवा पा रहा है। जिस पर प्रशासन की कार्रवाई पर सवाल खड़े हो रहे हैं।
मामला नीलकंठेश्वर महादेव मंदिर का
भास्कर संवाददाता | उज्जैन
पिपलीनाका स्थित जोन कार्यालय के पीछे 54 वें नीलकंठेश्वर महादेव मंदिर की निर्माणाधीन बाउंड्रीवाॅल दो बार तोड़ी जा चुकी है। इस एक बाउंड्रीवाॅल को बनाए जाने के लिए अधिकारियों के पसीने छूट गए हैं। अब सिंहस्थ के बाकी निर्माण कैसे पूरे होंगे, इसे लेकर सवाल खड़े होने लगे हैं। बाउंड्रीवाॅल बनाए जाने के बारे में पूछे जाने पर सभी विभागों के जवाब रटे रटाए रहते हैं।
पूछे जाने पर यूडीए कहता है कि प्रशासन से पुलिस बल मांगा है। प्रशासन कहता है कि बल के लिए पुलिस से मांग की है और पुलिस कहती है कि जैसे ही पत्र मिलेगा, हम तत्काल बल उपलब्ध करवा देंगे। कुल मिलाकर प्रशासन अपनी ही जमीन पर मंदिर की बाउंड्रीवाॅल नहीं बना पा रहा हैं।
एक बार 90 और दूसरी बार 40 फीट दीवार तोड़ी
सिंहस्थ मद से 4 लाख 68 हजार की लागत से प्रशासन नीलकंठेश्वर मंदिर के चारों ओर बाउंड्रीवाॅल का निर्माण करवा रहा है, जिसमें यूडीए निर्माण एजेंसी है। 7 दिसंबर को मंदिर की निर्माणाधीन दीवार तोड़ दी थी, जिसमें जीवाजीगंज पुलिस ने एक आरोपी को गिरफ्तार कर न्यायालय में पेश किया था। इसके बाद 15 दिसंबर को फिर दीवार तोड़ी गई। इस तरह एक बार 90 और दूसरी बार 40 फीट दीवार तोड़ी गई। तब से कार्य जस का तस पड़ा है।
मंदिर की बाउंड्रीवाॅल बनाए जाने के लिए एसडीएम को निर्देश दिए हैं। एसडीएम को स्पष्ट किया है कि जो भी विध्न डाले, उसके खिलाफ सख्ती से कार्रवाई कर बाउंड्रीवाॅल का निर्माण करवाया जाए। कवींद्र कियावत, कलेक्टर
hin_Deva hin_Deva hin_Deva bho_Deva bho_Deva hin_Deva hin_Deva hin_Deva hin_Deva hin_Deva